== Oprettelse ==
Kommandoen blev oprettet i 1962 efter at der allerede i nogle år havde eksisteret et uformelt samarbejde især mellem danske og tyske flådestyrker. Oprettelsen af kommandoen skete i erkendelse af, at forsvaret af Danmark og Slesvig-Holsten var sammenhørende og måtte koordineres tæt. I Danmark vakte tankerne om et militært samarbejde med tyskerne og dermed muligheden for at se tyske soldater på dansk jord kun 16 år efter besættelsens ophør betydelig modstand. Fra dansk side blev det et krav, som man fik gennemført, at kommandoen altid skulle have en dansk chef. Hovedkvarteret blev oprettet på [[Flyvestation Karup]] og kom til at bestå af officerer og andre befalingsmænd fra Danmark, [[Forbundsrepublikken Tyskland|Vesttyskland]], [[Storbritannien]], [[USA]] samt enkelte fra [[Canada]] og [[Norge]].
Filosofi Historie Foreninger Organisationer